Una licitació pública és el procediment mitjançant el qual un comprador públic dóna a conèixer una necessitat, d'adquirir un bé, un servei o una obra, i sol·licita a aquelles empreses que la puguin cobrir, i que reuneixin els requisits exigits pels plecs, presentin les seves ofertes; les ofertes presentades seran seleccionades i avaluades i s'adjudicarà el contracte a aquella que compleixi la millor relació qualitat preu.
Si sou una empresa o empresari individual, nacional o estranger, podreu contractar amb l'Administració sempre que es compleixin els requisits següents:
En alguns casos es pot exigir que l'acreditació de la solvència s'hagi de dur a terme mitjançant la classificació empresarial (contractes d'obres amb valor estimat de més de 500.000 €).
En el cas que la classificació no fos exigible, el fet de disposar-ne és un avantatge, ja que permet reduir el volum de la documentació que s'ha de presentar per acreditar el compliment de les condicions de solvència exigides per a poder participar en una licitació.
La classificació empresarial és una certificació emesa per l'organisme corresponent (en el cas de la Generalitat de Catalunya, per la Comissió de Classificació Empresarial de la Junta Consultiva de Contractació Administrativa) determinada en funció dels grups d'activitat de l'empresa (una empresa pot obtenir la classificació en més d'un grup) i de les categories dels contractes, en funció de les seves quanties.
Això significa que, depenent del grup i la categoria en què es trobi classificada una empresa, podrà participar en la licitació d'uns o altres contractes per raó del seu objecte i quantia econòmica.
La classificació és un mitjà d'acreditació de la solvència de l'empresa per a dur a terme determinats contractes.
Segons el règim jurídic d'aplicació els contractes del sector públic poden diferenciar-se en:
Segons el seu objecte els contractes administratius poden ser:
Segons la seva quantia els contractes administratius poden ser:
Pel que fa als procediments, podem distingir entre els següents:
Segons el seu grau d'urgència els expedients de licitació i adjudicació dels contractes es poden tramitar de manera ordinària, urgent o excepcionalment mitjançant tramitació d'emergència.
La tramitació sempre serà ordinària excepte si concorre una situació de necessitat inajornable o que faci necessària l'acceleració de l'adjudicació per raons d'interès públic (tramitació urgent), o bé si es donen situacions d'extrema gravetat que requereixin una actuació immediata, com catàstrofes, situacions de greu perill o necessitats que afectin la defensa nacional (tramitació d'emergència).
Per estalviar temps i diners a l'hora d'enviar reiteradament la mateixa documentació per a diferents licitacions, s'han creat els Registres Públics de licitadors, on es poden inscriure les empreses interessades a participar en els processos de contractació pública.
En aquests registres s'arxiven els expedients de les empreses amb les dades i els documents que acrediten la seva personalitat, capacitat i solvència econòmica i financera.
Només cal presentar la documentació una vegada i el registre emet un document certificant que, efectivament, disposen d'aquesta documentació i és correcta.
Juntament amb l'oferta, en cada licitació s'ha d'incloure una declaració responsable de trobar-se inscrit en el Registre i que les dades registrals són correctes i no han patit canvis.
Aquest document substituirà la documentació que ja hem presentat en el registre corresponent.
La inscripció en el Registre és pública i gratuïta.
Hi ha el registre oficial de licitadors i empreses classificades de l'Estat i també les comunitats autònomes tenen els seus propis registres, amb efectes en els territoris respectius.
Si bé fins ara la inscripció en el registre era voluntària en tots el casos, la normativa vigent exigeix dita inscripció en el cas del procediment obert simplificat.
A Catalunya tenim el Registre Electrònic d'Empreses Licitadores (RELI), en el qual s'inscriu, la informació relativa a la personalitat jurídica, capacitat, representació i solvència de les empreses.
Si penseu participar amb certa assiduïtat en licitacions públiques és convenient que us inscriviu en els Registres d'empreses licitadores, ja que us estalviareu haver de presentar la documentació necessària a cada licitació a la qual vulgueu participar.
A més, la inscripció és ara obligatòria en el cas del procediment obert simplificat.